નરગિસ ફખરીને પણ અન્ય અભિનેત્રીઓની જેમ વિદેશમાં કામ કરવાની ઓફર મળે છે. તે કહે છે કે અમેરિકા અને ઇંગ્લેન્ડમાં મારી એક એજન્સી છે. મને ઘણા શો કરવાની ઓફર મળતી રહે છે, પરંતુ અહીંની ફિલ્મો અને ઇવેન્ટ્સ તથા કેટલાક કમિટમેન્ટના કારણે હું તે કરી શકતી નથી. મને ઘણી વાર દુઃખ પણ થાય છે. નરગિસનું નામ અલગ અલગ હીરો સાથે જોડાતું રહે છે તે બાબતનું તેને દુઃખ છે. તે કહે છે કે હું ઉદય ચોપરા સાથે કોફી પીવા ગઇ તો મારું નામ તેની સાથે જોડી દેવાયું. હું શા‌િહદ કપૂરના ઘરે ગઇ તો મારું નામ તેની સાથે જોડાયું. આ બાબત મને દુઃખદાયક લાગે છે. હાલમાં મારી પાસે કોઇ સ્પેશિયલ વ્યક્તિ નથી, જ્યારે એવી કોઇ વ્યક્તિ શોધી લઇશ ત્યારે તેના વિશે ખૂલીને વાત કરીશ. •